**אסיפת אגשח קיבוץ כפר חרוב 7 באוגוסט 2014**

נוכחים: צלי (מנהל קהילה), יורם א., נעה ש., אידה ורוני ה., נעה ועמיר ח., הלה ואריאל ש., ישראל י., נפתלי ז., מני א., ערן ב.ש, רפי ונאוה ש., ברסי ולני ס., לילי פ., עירית ד., דגנית ה., שרון י., ורה ק.,

**שכונת הצוק – זכאות לבניה:**הוצגה הצעת ועד הנהלת אגש"ח כפר-חרוב.   
דיון:  
= תקנון השיוך אינו מגביל מעבר לשכונת הצוק ואינו קובע סדרי עדיפויות.   
= מוצע שתהיה הגרלה בין המשפחות.  
= הרעיון הוא לשמר מבנה שכונתי על הצוק לצעירים, לתת פתרון לבעיות פרצלציה, לתת פתרון למשפחות בדירה אמצעית. דרוג לפי גיל.   
= מגבלת דירות אמצעיות איננה רק מיקום ושטח אלא גם קושי להרחיב את הדירה.  
= מבחינה חברתית ומוסרית הגרלה איננה גישה מתאימה. יש דרוג והוא נובע מבעיות אמיתיות. גיל, דירה מרכזית.   
= הורדת האיזון מתהליך השיוך מחזק את הצורך לתת פתרון לדירות בעייתיות ולבעיית הגיל.   
= כיצד ניתן להבטיח מעבר לצוק בעתיד?  
= מה קורה עם הזכויות של השיוך למי שממתין למעבר והולך לעולמו?  
= בקשה להוסיף שני סעיפים חדשים: א. הוכחת יכולת בניה (הערה: סעיף זה כתוב בתקנון הבניה). ב. החלטה תקפה גם לשלב הבניה הבא.   
= ההצעה נראית מאוזנת ונכונה.   
= תוך כמה זמן אנו מתכוונים לאכלס את שלב הבניה הראשון? ת: לא התקבלה החלטה. על פי המידע נראה כי ההרשמה לשלב זה תתמלא במהירות.   
= קשיים בפרצלציה עדיין קיימים למרות שנעשתה עבודה משמעותית וניתנו תשובות לרוב הבעיות, אם כי לא לכולם.  
= מטרה עיקרית של הקמת שכונת הצוק היא צמיחה. לא מתקבל על הדעת שהשכונה הראשונה תאוכלס על ידי חברים ותיקים.   
= הצעה: תוך שנתיים לבחון את הנושא מחדש.   
הצבעה:  
**יש להוסיף את הניסוח המדויק.**בעד: 19 / נגד: 0 / נמנע: 1

**ב. הסדר ביטוח סיעודי:**הוצגה הצעת ועד הנהלת אגש"ח כפר חרוב.  
**דיון:**= מה מידת התקפות של התקנון מול מצב בו יאלץ חבר/ה להשלים מכספו הפרטי. ת: על פי התקנון תתקיים השלמה במצב בו ימצא חסר בהיקף הכספים המופרשים לחבר/ה.   
= חברים שעזבו את הקיבוץ, יקבלו את החלק היחסי. באופן מעשי לא יקבל את סכום המטרה 3500 ש"ח. ת: נכון.   
= חבר שנשאר בקיבוץ יקבל את הסכום כולו החל מהיום בו יהפוך ח"ח לסיעודי.  
= הצעה: לסעיף 3.6 – להוריד את המשפט האחרון. עמדה אחרת: יש להשאיר את המשפט המודיע על הכוונה לבחון את היכולת הכלכלית האמיתית של החבר הזכאי לעת קביעת ההקצבה בשעה של משבר כלכלי בקרן או באגש"ח. מצב זה תקף גם לגבי קבוצת המבוטחים שהיום מתחת לגיל 55.   
הצבעה 1:  
בעד ונגד שינוי סעיף 3.6 : בעד שינוי הסעיף: 8 נגד שינוי הסעיף: 5 הסעיף ישתנה.   
הצבעה 2:  
בעד ונגד הצעת ועד הנהלת אגש"ח : בעד: 18 נגד: 0  
**רשם: אריאל**